ماقابىل ءجانابىل ۇلى نەشە ونداعان جىلدار بويى انا وتاننىڭ جانە ءار ۇلت حالقىنىڭ باق يگىلىگى جولىندا مىلتىعىن ۇستاپ، قالامىن ۇشتاپ، ءوز بويىنداعى اقىل-پاراساتى مەن كۇش-قايراتىن سارقا جۇمساپ، ءبىر ءومىر حالقى ءۇشىن ايانباي ەڭبەك ەتىپ، قازاق ادەبيەتى بويىنشا زاڭ سالاسىنداعى اق تاڭداقتى تولتىردى. ءار ءتۇرلى ادەبي تۋىندىلار ارقىلى حالىقتىڭ زاڭدىق ساناسىن وياتىپ، زاڭدى ءبىلۋ، زاڭعا بويسۇنۋ جانە زاڭدى قورعاۋ تانىمىنىڭ جوعارىلاۋىنا دەم بەرىپ وتىردى ءارى ءوزىنىڭ زاڭ اتقارۋ، تۇرمە قىزمەتى جانە بارلاۋ جۇرگىزۋ سياقتى قىرى مەن سىرىنا قانىق تاجىريبە بىلىمدەرىن ۇقساماعان جانرلار ارقىلى جاس بارلاۋشىلارى مەن شاكىرتتەرىنە بوي تۇمار ەتىپ قالدىردى.